Gambus

Gambus atau qanbūs ( ialah sejenis lut (kecapi) berleher pendek yang berasal dari Yaman dan tersebar ke seluruh semenanjung Arab. Ia berbentuk seperti buah pear yang dibelah dua dan ia merupakan sejenis alat muzik bertali tradisional di Indonesia, Brunei, Malaysia, dan Singapura. Sachs berpendapat nama gambus datang dari komuz Turki tetapi ia lebih mirip oud. Terdapat 12 tali (sekarang nylon) yang dipetik menggunakan plektrum, seperti gitar. Walau bagaimanapun, tidak seperti gitar, gambus tiada mempunyai fret (bilah penentu ruang nada pada alat tali). Kepopularannya merudum pada awal abad ke-20 semasa pemerintahan Imam Yahya, imam mazhab Zaidi dan seorang pemerintah Yemen. Bermula abad ke-21, gambus diganti oud sebagai alat pilihan pemain lut Timur Tengah. 

Gambus popular di negara-negara Asia Tenggara seperti Indonesia, Brunei, Malaysia, dan Singapura. Gambus mencetuskan genrenya tersendiri dan dimainkan dalam tarian Zapin, sebuah tarian tradisional di negara-negara Asia Tenggara yang mempunyai majoriti masyarakat Muslim. Ia dikenali sebagai gabusi di kepulauan Comoros dan gabbus di Zanzibar.

Gambus terdapat dalam pelbagai jenis iaitu dari gambus tiga tali sehingga gambus yang mempunyai 12 tali.

Nota

Rujukan
Poche, Christian. "Qanbūs". Grove Music Online (subscription required). ed. L. Macy. Retrieved on August 15, 2007.
 Gambus - Musical instruments of Malaysia
 Charles Capwell, Contemporary Manifestations of Yemeni-Derived Song and Dance in Indonesia, Yearbook for Traditional Music, Vol. 27, (1995), pp. 76–89 reg

Lihat juga
 Mirwas
 Zapin
Oud

Yemeni music
Southeast Asian music
Malaysian music
Indonesian musical instruments
Bruneian musical instruments
Arabic musical instruments
Necked bowl lutes

Pautan luar 
 Cara pembuatan gambus 
 Muzik gambus 

Alat muzik tradisional Malaysia